Hogyan hat az obezitás (elhízás) a csontsűrűségre?
Kezdőlap » Gerincbetegségek » Okok-tünetek » Hogyan hat az elhízás a csontsűrűségre?
06 Már 2014
A tanulmány – melyet a Harvardi Orvosi Iskola és a Bostoni Radiológiai és Neuroendokrinológiai Osztály végzett – célja az volt, hogy értékeljék a hasi zsírraktárak, a végtagi izomkeresztmetszet, és egyes hormonális tényezők – mint az IGF-1-hatását az ágyéki gerinc csontsűrűségére (BMD).
Quantatív CT-vel (nagyobb felbontású CT vizsgálat) vizsgálták az ágyéki négyes (L4). csigolya csontgerendázatát (trabeculáris állományát) és a csontsűrűségét, melyet oszteodenzitométerrel (csontsűrűség mérő készülék) is meghatároztak, valamint készítettek hasi keresztmetszeti CT-t a hasi zsírréteg mérésére, és szintén CT-vel vizsgálták a combizom középső részének átmetszeti képét.
A vizsgálat eredményeként azt találták, hogy negatív összefüggés van a viszcerális (hasi) zsírréteg vastagsága és a csontsűrűség között. Minél vastagabb volt a viszcerális zsír, annál alacsonyabb volt a csontsűrűség függetlenül a kortól, azonban a bőralatti zsírréteg megnövekedett mennyisége esetén (az elhízás másik típusában) pozitív kapcsolatot észleletek a BMD-vel. Másik jelentős megfigyelésként értékelendő, hogy minél nagyobb volt a combizom keresztmetszete (csak az izomtömegre vonatkoztatva), annál magasabb volt az L4-es csigolyán mért csontsűrűség.
mindennapi testnevelés derékfájás gerincsebészet porckorongsérv fájdalom gerinc derékfájdalom mr vizsgálat szülői fórum mozgás pszichológia gerincműtét krónikus derékfájdalom sport prevenció ct vizsgálat életmód megelőzés gyógytorna gerincsérv